***Приложение № 5***

ПРОЕКТ!

**Д О Г О В О Р**

**№ ……./…….. г.**

Днес, ......................2016 г. в гр. София, между представители на страните:

**„БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенция по вписванията с ЕИК № 175405647, ИН по ЗДДС № BG 175405647, представлявано от Димитър Станоев Костадинов – Управител, наричано по-долу за краткост “**ВЪЗЛОЖИТЕЛ”**

**и**

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК № ……………………., ИН по ДДС № ……………………., представлявано от ……………………………………- …………….., наричано по-долу за краткост **“ИЗПЪЛНИТЕЛ”**,

**на основание на утвърден протокол от Управителя на „БДЖ – Пътнически превози” ЕООД, след проведена обществена поръчка по реда на глава осма „а” от ЗОП се сключи настоящият Договор за следното:**

**I. ПРЕДМЕТ НА ДОГОВОРА**

**1.1.** ИЗПЪЛНИТЕЛЯТ се задължава да достави, а ВЪЗЛОЖИТЕЛЯТ се задължава да получи и заплати, при посочените в настоящия договор условия,разработване на техническа система за централизиран контрол на влаковете за нуждите на ВЪЗЛОЖИТЕЛЯ, както следва:

**1.2.** Доставка и монтаж на GPS устройства на общо 174 бр. локомотиви, доставка и монтаж на четящо устройство на всеки един локомотив – общо 174 бр., защитни кутии, RFID карти /чипове/ и 12/дванадесет/ месечен абонамент за пренос на данни, предмет на настоящия договор, по вид и технически характеристики следва да съответстват на „**Техническо задание за разработване на техническа система за централизиран контрол на влаковете на „БДЖ – Пътнически превози” ЕООД”** - Приложение №1 към настоящия договор.

**II. СРОК НА ДОГОВОРА**

**2.1.** Договорът влиза в сила от датата на подписването му и е със срок на действие 15 месеца, ( 12 / дванадесет/ месеца абонаментна услуга и 3 /три/ месеца срок за монтаж).

**ІІІ. СРОК И МЯСТО НА ДОСТАВКА И МОНТАЖ**

 **3.1. Срок за доставка и монтаж:**

Монтажът ще се извърши на два етапа:

- ПЪРВИ етап – монтаж на устройствата на всички **ЛОКОМОТИВИ, които са движение.** След приключване на този етап се изготвя обобщен приемо-предавателен протокол за всички „оживени” устройства, въз основа на който се подава фактура за доставка и монтаж.

- ВТОРИ етап – поетапен монтаж на устройствата на останалите **ЛОКОМОТИВИ, които не са били в движение.** На 1-во число, с протокол ще се отчита монтажа и „оживяването” на устройствата през предходния месец и може да се подаде фактура за доставка и монтаж на новомонтираните устройства.

**3.1.1**. Мястото на доставка и монтаж на локомотивите, които са в движение, ще се посочва чрез график по дати и пунктове предоставен от Възложителя на следните адреси:

***Бургас***

* **1.** **гр. Бургас – 8000, обл. Бургаска, гара Владимир Павлов, Локомотивно депо Бургас**

***Ст. Загора***

* **2.** **гр. Стара Загора - 6002, обл. Старозагорска, кв. „Индустриален”, Локомотивно депо Стара Загора**

***Димитровград***

* **3.** **гр. Димитровград – 6400, обл. Хасковска, общ. Димитровград, кв. „Индустриален”,**  **Локомотивно депо Димитровград**

***Пловдив***

* **4. гр. Пловдив - 4004, обл. Пловдивска, район Южен, ул. „Сергей Румянцев” № 1, Локомотивно депо Пловдив**

 ***Септември***

* **5. гр. Септември - 4490, обл. Пазарджишка, общ. Септеври, Локомотивно депо Септември**

***Карлово***

* **6. гр. Карлово - 4300, обл. Пловдивска, жп гара Карлово, Локомотивно депо Карлово**

***Дупница***

* **7. гр. Дупница - 2600, обл. Кюстендилска, общ. Дупница, ул. „Аракчийски мост” № 2, Локомотивно депо Дупница**

***София***

* **8. гр. София – 1202, обл. София град, общ. Столична, район Сердика, ул. „Заводска” № 1, Локомотивно депо София**

***Мездра***

* **9. гр. Мездра-3100, обл. Врачанска, ул. „Христо Ботев” № 1, Локомотивно депо Мездра**

***Горна Оряховица***

* **10. гр. Горна Оряховица – 5120, обл. Велико Търново, ул. „Съединение” № 46, Локомотивно депо Горна Оряховица**

***Левски***

* **11. гр. Левски - 5900, обл. Плевенска, ул. „Мусала” № 1, Локомотивно депо Левски**

***Варна***

* **12. гр. Варна - 9000, ул. „Девня” № 3, Локомотивно депо Варна**

***Самуил***

* **13. гр. Самуил - 7253 , обл. Разградска, ул. „Васил Левски” № 51, Локомотивно депо Самуил**

***Петрич***

* **14. гара Петрич-2850 област Благоевград – ж.п.гара Петрич**

***Видин***

* **15. гара Видин - 3700 , област Видин, ул. „Александър Батенберг” № 1**

***Сливен***

* **16. гара Сливен - 8800, област Сливен, ул. „Илинденско въстание” № 1**

***Шумен***

* **17. гара Шумен - 9700, област Шумен, ул. „Станционна” № 6**

 **3.1.2.** Мястото на доставка и монтаж на локомотивите, които не са били в движение, ще е по заявка на Възложителя.

**ІV. ЦЕНИ, НАЧИН, СРОК И УСЛОВИЯ НА ПЛАЩАНЕ**

**4.1.** Единичните цени са съгласно ценовата оферта на Изпълнителя, Приложение № 3 към договора и не подлежат на промяна по време на изпълнение на договора .

**4.2.** Общата стойност на договора възлиза на ......................./словом: ..................../ лева без ДДС.

**4.3.** Единичните цени по т. 4.1. включват стойност на артикула без ДДС, опаковка, маркировка, транспорт, мито и застраховки /DDP локомотивите на Възложителя/, съгласно INCOTERMS 2010 и се разбира – стоката доставена в локомотивите на Възложителя.

 **4.4..** Плащането ще се извърши в лева, по банков път, след представяне на необходимите документи /оригинална фактура и приемо – предавателен протокол /за доставената стока и предоставената услуга.Фактурата за доставка и монтаж е основание от първо число на следващия месец, да започне да тече абонаментно обслужване по договора за доставените и монтирани GPS устройства.

Фактурата е необходимо да съдържа: брой на действащите устройства, за които се отнася и ще бъде подавана след изтичане на договорения отчетен период ……………… (месец/тримесечие).

**4.5.** Условие за извършване на плащането е представянето от страна на Изпълнителя на Възложителя /на адрес: гр. София, ул.”Иван Вазов” №3, “БДЖ-Пътнически превози” ЕООД, Дирекция „Експлоатация” отдел “Оперативно управление на превозите”/ **в тридесет дневен срок** от извършване на доставка и монтаж, на следните документи:

- приемо-предавателен протокол /оригинал/, оформен при доставка и монтаж на устройствата, надлежно подписан от представители на Изпълнителя и Възложителя;

- оригинална фактура, издадена на “БДЖ-Пътнически превози” ЕООД, с адрес: 1080 София, ул.”Иван Вазов” № 3 и с МОЛ: Димитър Станоев Костадинов, която освен задължителните реквизити да съдържа: **№ и предмет на договора, брой на действащите устройства, за които се отнася.**

4.6. При непредставяне в срок и на посочения адрес, цитираните документи, срокът за плащане на доставката се удължава с толкова дни, с колкото е закъсняло представянето на документите.

**4.7.** Всяко плащане ще се извършва посредством банков превод по сметка на Изпълнителя в банка .................................., банков код .................., сметка за извършване на преводи по стойността на доставката, IBAN**: ................................................**

**4.8.** На плащане подлежи само доставените от ИЗПЪЛНИТЕЛЯ и приети от ВЪЗЛОЖИТЕЛЯ по количество и качество,устройства - предмет на настоящия договор.

**V. ПРАВА И ЗАДЪЛЖЕНИЯ НА СТРАНИТЕ**

**5.1.** ВЪЗЛОЖИТЕЛЯТ има право:

 **5.1.1.** Да получи от ИЗПЪЛНИТЕЛЯ при посочените в настоящия договор условия,техническа система за централизиран контрол на влаковете, състояща се от GPS устройства и четящи устройства за контрол на достъпа, монтирани в защитни кутии в *ЛОКОМОТИВИТЕ*, предаващи данни, които са съхранявани и визуализирани по подходящ начин за нуждите на ВЪЗЛОЖИТЕЛЯ.

 **5.1.2.** Да изисква от ИЗПЪЛНИТЕЛЯ да изпълнява в срок и без отклонения съответните доставки и услуги съгласно условията посочени в настоящия договор.

**5.1.3.** Да извършва проверка на доставките и услугите, и да прави възражения за несъответствие в тяхното количество, качество, вид и гаранционен срок в момента на доставката и предоставянето на услугата.

**5.1.4.** При установяване на недостатъци и дефекти по доставената техника, както и несъответствия в тяхното количество, качество, вид и гаранционен срок или несъответствия с Техническото задание на ВЪЗЛОЖИТЕЛЯ, които не са могли да бъдат открити при обикновен начин на приемане ВЪЗЛОЖИТЕЛЯ има право да уведоми незабавно ИЗПЪЛНИТЕЛЯ и да поиска тяхното възстановяване или замяна в подходящ вид и срок.

**5.1.5.** ВЪЗЛОЖИТЕЛЯТ не се задължава да заяви и закупи цялото количество по договора за срока на неговото действие.

**5.1.6.** Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел XI от настоящия договор.

**5.1.7.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**5.2.** ВЪЗЛОЖИТЕЛЯТ е длъжен:

**5.2.1.** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**5.2.2.** ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**5.3.** ИЗПЪЛНИТЕЛЯТ има право:

**5.3.1.** Да получи уговореното възнаграждение при условията и в сроковете, посочени в настоящия договор.

**5.3.2.** Да иска от ВЪЗЛОЖИТЕЛЯ необходимото съдействие за осъществяване на дейностите по договора, включително предоставяне на нужната информация и документи за изпълнение на договора.

**5.4.** ИЗПЪЛНИТЕЛЯТ e длъжен:

 **5.4.1.** Да предоставя услугите, предмет на настоящия договор, качествено, без прекъсване – 24 часа в денонощието, 7 дни в седмицата, за целия срок на договора и в съответствие с изискванията на документацията на обществената поръчка, при спазване на изискванията на Техническото задание на **ВЪЗЛОЖИТЕЛЯ** и условията на своите Техническо и Ценово предложение.

**5.4.2.** Да изпълни поръчката качествено в съответствие с предложеното в офертата му, включително техническо предложение, което е приложение към настоящия договор.

**5.4.3.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**5.4.4.** Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**VІ. КАЧЕСТВО, ГАРАНЦИОНЕН СРОК И АБОНАМЕНТНА ПОДРЪЖКА**

**6.1** GPS устройствата, четящите устройства и RFID карти /чипове/ за контрол на достъп, предмет на настоящия договор, по вид и технически характеристики следва да съответстват на „**Техническо задание за разработване на техническа система за централизиран контрол на влаковете на „БДЖ – Пътнически превози” ЕООД” -** Приложение №1 и неразделна част към настоящия договор.

**6.2.** Гаранционният срок на GPS устройствата и четящите устройства за контрол на достъп, …….. не по-кратък от 24 /двадесет и четири/ месеца от датата на доставката, удостоверена с двустранно подписан приемно – предавателен протокол.

**6.3**. Срок на абонаментна поддръжка на GPS устройствата и четящите устройства за контрол на достъп ,…….. не по-кратък от 12 /дванадесет/ месеца от датата на доставката, удостоверена с двустранно подписан приемно – предавателен протокол.

 **6.3.1.** Абонаментната поддръжка включва:

 - безплатна абонаментна поддръжка, включваща труд и подмяна на дефектирали устройства с оборотни такива в указания срок, ремонт на дефектиралите устройства и обратното им монтиране за сметка на ИЗПЪЛНИТЕЛЯ.

 - при невъзможност устройството да бъде ремонтирано или при двукратно еднотипно дефектиране, същото ще бъде заменено с ново за сметка на ИЗПЪЛНИТЕЛЯ.

 - времето за реакция по отстраняване на проблем ще се осъществява в срок – не повече от 6 /шест / часа от постъпване на обаждането от страна на Възложителя.

 - монтажът на устройството ще е по начин, който ще осигурява възможност за подмяна от представител на ИЗПЪЛНИТЕЛЯ с ново устройство до 30 /тридесет /минути, след получаване на достъп до локомотива.

 - всички разходи, направени във връзка с абонаментната поддръжка, са за сметка на ИЗПЪЛНИТЕЛЯ.

**6.4.** ИЗПЪЛНИТЕЛЯТ е длъжен да предложи на ВЪЗЛОЖИТЕЛЯ за нуждите на неговите правоимащи служители само безопасни стоки.

Безопасна стока по смисъла на този договор е всяка техника, която при нормални и разумно предвидими условия за употреба, включително продължителността на нейното използване, привеждането й в експлоатация и поддръжката й, не представлява риск за живота и здравето на потребителите или той е минимален и съвместим с употребата на стоката и е смятан като приемлив за осигуряване високо ниво на защита на ползващите го служители, като се вземат предвид характеристиките на стоката, включително нейният състав, опаковката, етикетирането на същата, както и други указания, дадени от производителя.

**VІІ. ОПАКОВКА И ТРАНСПОРТ**

**7.1.** GPS устройствата и четящите устройства за контрол на достъп се доставят в подходяща опаковка, гарантираща запазване на целостта и ненаранимостта на устройствата.

**7.2.** Товаренето и транспортирането на договорените за доставка, GPS устройствата ,четящите устройства и RFID карти /чипове/ за контрол на достъп предмет на настоящия договор, се организира от ИЗПЪЛНИТЕЛЯ и е за негова сметка.

**7.3.** Изпълнителят уведомява ВЪЗЛОЖИТЕЛЯ за експедиция на стоката 3 /три/ дни предварително.

**VIII. ПРИЕМАНЕ И ПРЕДАВАНЕ**

**8.1.** Приемането и предаването на устройствата, се извършва с приемо - предавателни протоколи, подписани от упълномощени представители на ВЪЗЛОЖИТЕЛЯ и на ИЗПЪЛНИТЕЛЯ.

**IХ. РЕКЛАМАЦИИ**

**9.1.** Рекламации във връзка с количествени несъответствия и видими дефекти на артикулите могат да бъдат предявени в момента на получаването им и монтажа им, като резултатите се вписват в приемо - предавателния протокол, като на плащане подлежат само артикулите, вписани като приети без възражения в протокола.

**9.2.** Рекламации за отклонение от качеството, скрити дефекти и недостатъци се предявяват до един месец след изтичане на Гаранционния срок по т. 6.2, при условие, че са възникнали и констатирани в рамките на същия.

**9.3.** Рекламациите по т. 9.2. се удостоверяват с протокол между представители на страните, за чието разглеждане и съставяне Изпълнителят е длъжен да се яви или да изпрати свой представител, в срок не повече от 6 /шест/ часа от постъпване на обаждане от страна на Възложителя, на посочения от ВЪЗЛОЖИТЕЛЯ адрес. В случай на неявяване или непостигане на споразумение, рекламацията се удостоверява от независима организация за контрол. Рекламацията се счита за предявена от момента на получаването на уведомителното писмо от ИЗПЪЛНИТЕЛЯ.

**9.4.** Рекламираните по качество изделия се подменят с оборотни, за сметка на ИЗПЪЛНИТЕЛЯ. При невъзможност устройството да бъде ремонтирано или при двукратно еднотипно дефектиране, същото ще бъде заменено с ново за сметка на ИЗПЪЛНИТЕЛЯ. При неизпълнение на това задължение от страна на ИЗПЪЛНИТЕЛЯ, ВЪЗЛОЖИТЕЛЯТ счита количеството за недоставено и ИЗПЪЛНИТЕЛЯТ дължи на ВЪЗЛОЖИТЕЛЯ възстановяване на стойността на рекламираната стока в посочения по-горе срок, както и неустойка в размер съгласно раздел XI от настоящия договор.

**9.5.** За подменените в условията на гаранция рекламирани артикули започва да тече нов Гаранционен срок равен на договорения в т. 6.2. от настоящия договор.

Х. ГАРАНЦИЯ ЗА ИЗПЪЛНЕНИЕ

10.1.„Гаранция за изпълнение на договора” означава депозит по сметка на Възложителя или безусловна и неотменима банкова гаранция, с която изпълнителят обезпечава изпълнението на задълженията си по този договор за период до един месец след изпълнението на договора.

**10.2.** Гаранцията за изпълнение на договора се учредява по преценка на ИЗПЪЛНИТЕЛЯ под формата на безусловна и неотменяема банкова гаранция или парична сума (депозит) по банкови сметки на Възложителя: - "БДЖ-Пътнически превози" ЕООД - ОББ клон Света София IBAN BG 57 UBBS 8002 1052 2265 20, BIC UBBSBGSF, и е в размер на 5% от стойността на договора, със срок на валидност 30 (тридесет) дни след изтичане на срока на договора.

**10.3.** Разходите по обслужването на Гаранцията за изпълнение на договора се поемат от ИЗПЪЛНИТЕЛЯ.

 **10.4.** В случай, че гаранцията за изпълнение е под формата на депозит (парична сума), преведена по сметка на ВЪЗЛОЖИТЕЛЯ, ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ сумата на гаранцията, намалена със сумите, усвоени по реда на Раздел XI, до един месец след изтичане на валидността на гаранцията.

 **10.5.** ВЪЗЛОЖИТЕЛЯТ има право да усвои изцяло или част от Гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ, в това число при едностранно прекратяване (разваляне) на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора.

 **10.6.** При едностранно прекратяване (разваляне) на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, сумата от Гаранцията за изпълнение на договора се усвоява изцяло като обезщетение за прекратяване на договора.

**10.7.** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

 **10.8.** В случай, че Банката, издала Гаранцията за изпълнение на договора, се обяви в несъстоятелност, или изпадне в неплатежоспособност / свръх задлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 работни дни от направеното искане, съответната заместваща гаранция от друга банкова институция.

 **10.9.** Когато гаранцията за изпълнение е учредена под формата на банкова гаранция, цялата или част от нея се усвоява чрез декларация до съответната банка, че ИЗПЪЛНИТЕЛЯТ е в неизпълнение на договора, без да е необходимо посочване на конкретни обстоятелства или представяне на доказателства.

**XI.САНКЦИИ**

**11.1.**При неизпълнение на договорните задължения, включително закъснение на доставката, ИЗПЪЛНИТЕЛЯТ дължи неустойка в размер на 0,2% на ден, но не повече от 10 % от стойността на неизпълнението или произлезлите от това щети, вреди и пропуснати ползи, ако са по – големи.

**11.2.**При пълно неизпълнение на доставката/те, по настоящия договор ИЗПЪЛНИТЕЛЯТ дължи неустойка в размер на 10 % от стойността на договора или произлезлите от това щети, вреди и пропуснати ползи, ако са по – големи.

 **11.3.**При прекъсване на услугите предмет на договора за повече от 24 часа, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % от стойността на договора за всеки 24 - часов период на прекъсване, но не повече от 10 % от стойността на договора.

**11.4.** ВЪЗЛОЖИТЕЛЯТ приспада начислените неустойки по предходните точки от гаранцията за изпълнение на договора или от всяка друга сума дължима на ИЗПЪЛНИТЕЛЯ по този договор.

**11.5.**В случай, на неоснователно закъснение в плащането на доставката, ВЪЗЛОЖИТЕЛЯТ дължи обезщетение на ИЗПЪЛНИТЕЛЯ в размер на законната лихва върху забaвената сума за всеки ден закъснение, но не повече от 10 % от неизпълнението.

XIІ. СПОРОВЕ

12.1. Всеки спор, породен от този договор или отнасящи се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**12.2.** В случай, че не бъде постигнато съгласие по т.12.1 всички спорове, породени от този договор или отнасящи се до него, могат да бъдат разрешавани чрез медиация.

**12.3.** В случай, че не бъде постигнато съгласие по т.12.2 всички спорове, породени от този договор или отнасящи се до него ще бъдат разрешавани по съдебен ред.

**12.4.** Медиацията не е задължителна преди отнасяне на спора за решаване по съдебен ред.

**XIII. ФОРСМАЖОР**

**13.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" (форсмажор).

**13.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5-дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

**XIV. СЪОБЩЕНИЯ**

**14.1.** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**14.2.** За дата на получаване на съобщението се смята:

- датата на предаване на ръка;

- датата на обратната разписка, когато е изпратено по пощата;

- датата на приемането, когато е изпратено по факса.

**14.3.** За валидни адреси за приемане на съобщения, свързани с изпълнението на настоящия Договор се смятат:

**ЗА ВЪЗЛОЖИТЕЛЯ:**

 **ЗА ИЗПЪЛНИТЕЛЯ:**

“БДЖ – Пътнически превози” ЕООД ....................................................

гр. София 1080, ул.”Иван Вазов” №3

Дирекция” Експлоатация” ....................................................

Отдел “Оперативно управление на превозите”

Ръководител сектор „Оперативен”

Росен Димитров

Тел: 0888767006

Факс:………………

 **14.4.** При промяна на адреса, съответната страна е длъжна да уведоми писмено другата в тридневен срок от промяната. В случай, че страна по договора не изпълни това свое задължение, всички съобщения, изпратени до последния валиден по договора адрес, се считат за получени от адресата.

**XV. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**15.1.** Изменения в настоящия договор не се допускат съгласно чл.43, ал.1 от ЗОП, освен в случаите на чл. 43 ал. 2 от ЗОП.

**15.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**15.3.** Настоящият договор се прекратява:

1. с изтичане на срока, за който е сключен;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.43, ал.4 от ЗОП;

7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**15.4.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. използва подизпълнител, без да е декларирал това в офертата си или ползва подизпълнител, различен от посочения в офертата му;

5. бъде обявен в несъстоятелност или когато е в производство по ликвидация.

**15.5.** ВЪЗЛОЖИТЕЛЯТ може да прекрати ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

Настоящият договор се състои от 10 /десет/ страници и се състави, подписа и подпечата в два еднообразни екземпляра, по един за всяка от страните.

**Приложения:**

* + 1. **Приложение № 1 -** „**Техническо задание за разработване на техническа система за централизиран контрол на влаковете на „БДЖ – Пътнически превози” ЕООД”** ;
		2. **Приложение № 2** **-** Техническо предложение на Изпълнителя;
		3. **Приложение №3 -** Ценово предложение наИзпълнителя;
		4. **Приложение № 4** - Гаранция за изпълнение на договора ;

**ВЪЗЛОЖИТЕЛ: ИЗПЪЛНИТЕЛ:**

**Димитър Костадинов ……………………….**

*Управител …………………………..*

*“БДЖ-Пътнически превози” ЕООД*

|  |  |  |
| --- | --- | --- |
| **L;l;cc** |  |  |
| **oiikoll** | **jj** |  |